SET ปิดบวก 2 จุด หลังปรับฐาน-รัฐไม่สั่งล็อกดาวน์ แนะจับตาตัวเลขผู้ติดเชื้อ “โควิด-19”
SET ปิดบวก 2 จุด หลังปรับฐาน-รัฐไม่สั่งล็อกดาวน์ แนะจับตาตัวเลขผู้ติดเชื้อ "โควิด-19" โดยดัชนีปิดตลาดวันนี้ ที่ระดับ 1,558.83 จุด เพิ่มขึ้น 2.27 จุด หรือ 0.15% มูลค่าการซื้อขาย 8.36 หมื่นล้านบาท
8 เม.ย. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,558.83 จุด เพิ่มขึ้น 2.27 จุด หรือ 0.15% มูลค่าการซื้อขาย 8.36 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้เกิดเทคนิคเคิลรีบาวด์หลังจากขายไปมากในช่วงที่ผ่านมาจากความกังวลการแพร่ระบาดไวรัสโควิด-19 ที่มีจำนวนผู้ติดเชื้อเร่งตัวขึ้น แต่ล่าสุดภาครัฐฯไม่ได้ใช้มาตรการล็อกดาวน์ ทำให้ตลาดฯรีบาวด์ขึ้นมาได้บ้างหลังปรับฐาน 2 วัน แต่เนื่องจากจำนวนผู้ติดเชื้อโควิด-19 ยังอยู่ในระดับสูงทำให้ต้องเฝ้าระวัง และติดตามจำนวนผู้ติดเชื้อในช่วงถัดไปจะเพิ่มขึ้นอีกมากหรือไม่
อย่างไรก็ดี ภาพใหญ่ของเศรษฐกิจโลกยังดีอยู่ เห็นได้จากตัวเลขภาคบริการของทั้งจีน, สหรัฐฯ และยุโรป ต่างก็ออกมาดี แสดงให้เห็นสัญญาณการฟื้นตัวของเศรษฐกิจ ส่งผลให้ตลาดยุโรปเทรดบ่ายนี้บวกเฉลี่ย 0.2% และดาวโจนส์ฟิวเจอร์สก็บวกเล็กน้อย ส่วนตลาดในภูมิภาคเอเชียจะแกว่งทั้งแดนบวก-ลบสลับกัน เนื่องจากยังต้องติดตามวัคซีนแอสตร้าเซนเนก้าที่ยังเป็นปัญหาอยู่
สำหรับแนวโน้มการลงทุนในวันพรุ่งนี้ (9 เม.ย.) นายวิจิตร กล่าวว่า ตลาดฯยังเป็นภาพของการซึมตัวก่อนจะหยุดระยะยาวเทศกาลสงกรานต์ ซึ่งดัชนีฯคงจะแกว่งไซด์เวย์ออกด้านข้างไป โดยคงจะต้องพยายามรักษาระดับให้ยืนเหนือ 1,550 จุดก่อน ในช่วงรอดูจำนวนผู้ติดเชื้อโควิด-19 ในประเทศช่วงถัดไป โดยเฉพาะหลังสงกรานต์มีโอกาสจำนวนผู้ติดเชื้อเร่งขึ้น แต่เชื่อว่านักลงทุนคงจะกล้าเล่นหุ้นมากขึ้น
พร้อมให้แนวรับ 1,550-1,530 จุด ส่วนแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA     มูลค่าการซื้อขาย   4,227.06 ล้านบาท  ปิดที่  46.75 บาท ลดลง   2.50 บาท
STGT    มูลค่าการซื้อขาย   3,516.88 ล้านบาท  ปิดที่  45.50 บาท เพิ่มขึ้น  0.75 บาท
DELTA   มูลค่าการซื้อขาย   2,885.46 ล้านบาท  ปิดที่ 378.00 บาท เพิ่มขึ้น 16.00 บาท
SCC     มูลค่าการซื้อขาย   2,135.23 ล้านบาท  ปิดที่ 389.00 บาท ลดลง   7.00 บาท
KCE     มูลค่าการซื้อขาย   2,034.70 ล้านบาท  ปิดที่  60.75 บาท เพิ่มขึ้น  2.75 บาท
ตลาดหุ้นเอเชีย
